CELEX: 22007D0166
Language: hr
Date: 2007-12-07 00:00:00
Title: Odluka Zajedničkog odbora EGP-a br. 166/2007 od 7. prosinca 2007. o izmjeni Priloga XIII. (Promet) Sporazumu o EGP-u

11/Sv. 040
            
            
               HR
            
            
               Službeni list Europske unije
            
            
               257
            
         22007D0166
   
               L 124/33
            
            
               SLUŽBENI LIST EUROPSKE UNIJE
            
            
               07.12.2007.
            
         
      ODLUKA ZAJEDNIČKOG ODBORA EGP-a
   br. 166/2007
   od 7. prosinca 2007.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 145/2007 od 26. listopada 2007. (1).
            
         
               (2)
            
            
               Uredbu Komisije (EZ) br. 593/2007 od 31. svibnja 2007. o naknadama i pristojbama koje naplaćuje Europska agencija za zrakoplovnu sigurnost treba unijeti u Sporazum (2).
            
         
               (3)
            
            
               Uredbom (EZ) br. 593/2007 stavlja se izvan snage Uredba Komisije (EZ) br. 488/2005 (3), koja je unesena u Sporazum i koja se stoga treba staviti izvan snage sukladno Sporazumu,
            
         ODLUČIO JE:
   Članak 1.
   Tekst točke 66s (Uredba Komisije (EZ) br. 488/2005) Priloga XIII. Sporazumu zamjenjuje se sljedećim:
   
      „32007 R 0593: Uredba Komisije (EZ) br. 593/2007 od 31. svibnja 2007. o naknadama i pristojbama koje naplaćuje Europska agencija za zrakoplovnu sigurnost (SL L 140, 1.6.2007., str. 3.).”
   
   Članak 2.
   Tekst Uredbe (EZ) br. 593/2007 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 8. prosinca 2007., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 7. prosinca 2007.
      
         
            Za Zajednički odbor EGP-a
         
         
            Predsjednik
         
         Stefán Haukur JÓHANNESSON
         
      
   
   
      (1)  SL L 100, 10.4.2008., str. 89.
   
      (2)  SL L 140, 1.6.2007., str. 3.
   
      (3)  SL L 81, 30.3.2005., str. 7., Uredba kako je zadnje izmijenjena Uredbom (EZ) br. 779/2006 (SL L 137, 25.5.2006., str. 3.).
   
      (4)  Ustavni zahtjevi nisu navedeni.